আচার্য জয়নুল আবেদিনের জন্মশতবর্ষ (১৯১৪-২০১৪) উপলক্ষে কালি ও কলম বর্ধিত কলেবরে বিশেষ সংখ্যা প্রকাশ করল। এ-সংখ্যায় নানা দৃষ্টিকোণ থেকে তাঁর সৃজন, সুকীর্তি ও ব্যক্তিত্ব সম্পর্কে আলোকপাতের চেষ্টা করা হয়েছে। জয়নুল আবেদিন এ-দেশে প্রাতিষ্ঠানিক শিল্পচর্চার যে-সূচনা করেছিলেন ১৯৪৮ সালে, তা বিকশিত হয়ে আন্তর্জাতিক মানে এখন পৌঁছে গেছে। বাংলাদেশের চিত্রকলা আন্তর্জাতিক শিল্পাঙ্গনেও মর্যাদার আসন লাভ করছে। এ-ক্ষেত্রে জয়নুল আবেদিন যে-দূরদৃষ্টির পরিচয় দিয়েছিলেন, তা হয়ে আছে এক অনন্য দৃষ্টান্ত।